CELEX: C2007/199/33
Language: et
Date: 2007-08-25 00:00:00
Title: Kohtuasi C-282/07: Eelotsusetaotlus, mille esitas Cour d'appel de Liège 13. juunil 2007 — Belgia riik versus Truck Center SA

25.8.2007   
            
            
               ET
            
            
               Euroopa Liidu Teataja
            
            
               C 199/21
            
         Eelotsusetaotlus, mille esitas Cour d'appel de Liège 13. juunil 2007 — Belgia riik versus Truck Center SA
   (Kohtuasi C-282/07)
   (2007/C 199/33)
   Kohtumenetluse keel: prantsuse
   Eelotsusetaotluse esitanud kohus
   Cour d'appel de Liège.
   Põhikohtuasja pooled
   
      Hageja: Belgia riik
   
      Kostja: Truck Center SA
   Eelotsuse küsimus
   Kas [1992. aasta tulumaksuseadustiku (CIR 1992) kuningliku rakendusmääruse] artikli 105 punkti 3 alapunkt b ja artikli 107 lõike 2 punkt 9, mis on vastu võetud CIR 1992 artikli 266 alusel, rikuvad koosmõjus Belgia ja Luksemburgi vahel sõlmitud topeltmaksustamise vältimise lepingu artikliga 23 Euroopa Ühenduse asutamislepingu artiklit 73 (nüüd artikkel 56), mis näeb ette kapitali vaba liikumise, selles osas, et lubades artikli 107 lõike 2 punktis 9 ette nähtud maksu kinnipidamisest loobumist üksnes residentidest äriühingutele makstavate intresside puhul, vähendavad nad esiteks residentidest äriühingute soovi laenata kapitali teises liikmesriigis asuvatelt äriühingutelt, ja teiseks takistavad teises liikmesriigis asuvatel äriühingutel laenude andmise teel kapitali investeerimist Belgias asuvatesse äriühingutesse.